Πίτσα με έτοιμη ζύμη, γκοργκοντζόλα και καρύδια
Γκουρμέ πίτσα στα γρήγορα με άρωμα Ιταλίας και 3 μόνο υλικά!
1 έτοιμη λεπτή ζύμη για πίτσα, 300 γρ. τυρί γκοργκοντζόλα, 150 γρ. καρυδόψιχα, χοντροτριμμένη, φρεσκοτριμμένο πιπέρι
Για να φτιάξουμε πίτσα με έτοιμη ζύμη, γκοργκοντζόλα και καρύδια, αρχικά προθερμαίνουμε τον φούρνο στους 200° C.Στη συνέχεια, στρώνουμε με αντικολλητικό χαρτί τη λαμαρίνα του φούρνου και απλώνουμε μέσα 1 έτοιμη λεπτή ζύμη για πίτσα.Στρώνουμε πάνω στη ζύμη 300 γρ. τυρί γκοργκοντζόλα, αφήνοντας 2 εκ. από τις άκρες ακάλυπτη.Πασπαλίζουμε την πίτσα με 150 γρ. καρυδόψιχα, χοντροτριμμένη.Ψήνουμε για περίπου 15 λεπτά μέχρι να ψηθεί η βάση και να ροδίσει ελαφρώς.Όταν είναι έτοιμη, τη βγάζουμε από τον φούρνο, πασπαλίζουμε με φρεσκοτριμμένο πιπέρι και σερβίρουμε, την πίτσα με γκοργκοντζόλα και καρύδια και συνοδεύουμε με φρέσκια πράσινη σαλάτα.
Καρύδια,Τυρί